Tiedustelut: ja varaukset: ruut.lehto@lapua.fi (ensisijaisesti) tai 044 438 4582
Suositut, perinteiset joulunavausmessut Kulttuurikeskus Vanhassa Paukussa jälleen marraskuun lopussa. Myyjiä sisällä kahdessa kerroksessa ja ulkona sekä entisessä Työkalutehtaassa. Tarjolla laaja kirjo myytävää: jouluherkkuja, -koristeita, -kortteja, kosmetiikkaa, lasten ja aikuisten vaatteita, koruja, käsitöitä, keramiikkaa, leluja ja vaikka mitä! Lapsille joulumaa Alajoki-salissa, siellä joulupukki sekä mahdollisuus askarteluun ja puuhasteluun. Kirjaston satunurkassa ohjelmaa lapsille. Hevosajelua, joululauluja ym. ym. Alueen myymälät ovat auki sekä vapaa pääsy Lapuan Taidemuseoon. Mukana perinteiseen tapaan saksalaiset vieraamme ystävyyskaupungista Hohenlockstedista. Heillä mukanaan saksalaisia herkkuja, mm. juustoja ja makkaroita. Messut avoinna lauantaina klo 10-16, sunnuntaina klo 11-16. Tervetuloa koko perheen voimin!
Ilmoittautuminen viimeistään 22.11. Tuulalle 040-7428812 tai nummela.tuula@gmail.com
Sunnuntaina 25.11. klo 15-18 Ruotsalan Kylätalolla (Ruotsalantie 103, Kauhava) Tangoa perusteitten osaajille. Ohjaajina Tuula Nummela ja Kai Tamminen. Ilmoittautuminen viimeistään 22.11. Tervetuloa oppimaan kanssamme mukavassa seurassa!
Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi
Maria Jotunin huvinäytelmä Tohvelisankarin Rouva Jurvan teatterin syksyssä!
Tänä syksynä tuomme näyttämölle uutta vanhaa Maria Jotunin näytelmän: TOHVELISANKARIN ROUVA. Ohjaajalta lainattua: ”Maria Jotunin näytelmässä TOHVELISANKARIN ROUVA riitelevät raha ja rakkaus. Jotunin klassikko riemastuttaa ja herättää ajatuksia edelleen. Nuo ikiaikaiset teemat koskettavat meitä jokaista, vaikka yhteiskunta ympärillämme on muuttunut. Ihmisen perusvietit eivät muutu! Jotuni kirjoittaa komediaa, mutta Jurvan näyttämöllä ilmaisu menee lähelle farssia! Vakavakin tilanne pyörähtää päälaelleen! Ihminen on raadollisuudessaan ja intohimossaan aika koominen otus! Sodassa ja rakkaudessa kaikki keinot ovat, tunnetusti, luvallisia! Tervetuloa yllättävien käänteiden ja vaihtuvien tilanteiden pyörteisiin!” -Eija-Irmeli Lahti- Ensi-iltamme on 6.10.2018 klo.18.00 Jurvan Teatteritalolla. Liput 20€ / Ryhmätarjous (sisältää väliaika tarjoilun) Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi Esitysaikataulun löydätte: www.jurvanteatteri.fi tai Facebookista: Jurvan Teatteri
Tohvelisankarin Rouva Jurvan Teatterissa
Kurssin hinta: 125 € sisältäen opetuksen. Voit ruokailla ja majoittua edullisesti Etelä-Pohjanmaan Opistolla kurssin aikana. Ruokailu- ja majoitusvaraukset erikseen opiston toimistoon puh. 06 4256 000
Ilmoittautuminen 12.11.2018 mennessä osoitteessa www.epopisto.fi/kurssit Toimitathan ennakkotehtävän viimeistään 12.11.2018 osoitteeseen info@toisettarinat.fi
Kirjoita laadukasta ihmissuhdeproosaa. Kirjoituskurssi romantiikannälkäisille.
Luovan kirjoittamisen kurssilla pureudutaan mm. seuraaviin teemoihin: Miten pääsee eroon valkoisen paperin kammosta, mitä on moderni romantiikka ja sen konfliktit, miten luodaan henkilöhahmo ja kuljetetaan juonta, miten rakentuvat hyvä alkukohta, keskikohta ja lopetus? Kuinka kirjoitetaan verevä intohimokohtaus? Halutessasi voit kirjoittaa ensikohtaamisesta korkeintaan 5 sivua proosatekstiä. Teksti voi olla novelli tai katkelma pidemmästä kokonaisuudesta. Saat tekstistäsi palautteen kurssin aikana. Ohjaajina Päivi Artikainen (FM, kirjailija ja äidinkielen ja kirjallisuuden lehtori) ja Kirsi Haapamatti (FM, kirjailija ja toimittaja)
Tunteita ja modernia romantiikkaa - kirjoita laadukasta ihmissuhdeproosaa
42 € Katso VIP-illat sekä KEIKKA-illat sivuiltamme!
Kaupungin parhaimmat bileet - rokkikapakka avoinna - tule ja viihdy!
Tästä asti aikaa -musikaali kertoo kahden unelmiaan tavoittelevan, liki kolmekymppisten Turon ja Emman, ja näiden lähipiirin tarinan. Se on realistinen kuvaus ihmisen tempoilusta yhteiskunnan asettamissa rappusissa ja ansoissa – mutta se on myös rakkaustarina. Päärooleissa laulavat Olli Rahkonen ja Reeta Vestman. Jutun juoni on Kolmas nainen -yhtyeen sekä muusikko ja lauluntekijä Pauli Hanhiniemen muiden kokoonpanojen musiikissa. Myös tarinan hahmot nousevat näiden laulujen maailmasta. Musikaalissa on mukana tuttuja hittejä, mutta myös harvinaisempia helmiä Hanhiniemen pitkän uran ajalta. "Kolmannen naisen kappaleet elää porskuttavat edelleen vahvoina. Ne kuvaavat yhtälailla tätä aikaa, kuin sitä, jolloin ne on tehty. Se on klassikon merkki. Ja koko ajan Hanhiniemi on tehnyt myös uutta musiikkia. Hän onkin osannut olla monella tavalla hyvä! " BACKSTAGE VIP Lipun hintaan 68€ sisältyy Musikaalilippu, rokkimenu-ruokailu ennen esitystä, Road 66 to Alavus - väliaikatarjoilut, aulapalvelu, erikoisohjelmaa rokki-kapakassa haastatteluita ja rokkipaita-fiilistä! Yhteistyössä: Fazer, Hartwall, Lennnol, Netticket
KOLMAS NAINEN MUSIKAALI - Tästä asti aikaa
Rokki-kapakka avoinna aina puolitoista tuntia ennen musikaalin alkua. Tule ja viihdy!
Ei vaadi ennakkoilmoittautumista. Ennen kierroksen alkua maksu tapahtuu ravintolan tiskille.
Tarinoiden siivittämä tislaamokierros Isonkyrön tislaamolla
Kierros aloitetaan vanhalta meijerin päädyltä, jossa käydään läpi Napuen raaka ja armoton, mutta historiaa muovannut taistelu. Osuusmeijerin mielenkiintoista menneisyyttä unohtamatta, pääset kuulemaan Kyrö Distilleryn mieleenpainuvan tarinan. Kuinka kolme miestäsaunan lauteilla vuonna 2012 päätti perustaa oman ruistislaamon – mistä unelma syntyi, mitä tislaamolla tällä hetkellä tapahtuu ja mitä tulevaisuus tuo tullessaan? Kierroksella pääset katselemaan tuotantotilojen tislauspannuja ja tynnyreitä, aistimaan hämyisän tynnyrivaraston makean tuoksun ja kuulemaan kuinka tuotteiden valmistus käytännössä tapahtuu.
Kyrö Distilleryn vierailukeskus ja cocktailbaari
Peruslippu 20 € Eläkeläiset 18 € Työttömät, opiskelijat, varusmiehet 15 € Teatteri Lapuan jäsenet 10 € + käsittelykulut Kaikki hinnat sisältävät väliaikatarjoilun (kahvi/tee/mehu + kahvileipä)
Rouva Hyacinth Bucket hurmaa Lapualla lokakuun lopusta joulukuun alkuun!
Teatteri Lapuan näyttämö saa tänä syksynä erittäin kunnianarvoisan (lähes kuninkaallisen) vieraan, kun näyttämölle purjehtii rouva Hyacinth Bucket (Huom! Nimi lausutaan 'bukei', ranskalaisittain). Näytelmä Pokka pitää perustuu samannimiseen brittiläiseen, Suomessakin huippusuosittuun televisiosarjaan, joka viihdyttää ja naurattaa jokaisella uusintakerralla. Päähenkilö Hyacinth herättää katsojissa koko tunneskaalan riemastuksesta tuskastumisen ja raivon kautta myötähäpeään saakka. Saavu siis tänä syksynä Lapualle seuraamaan, kuinka Hyacinth pyöräyttää erään näytelmän harjoitukset aivan päälaelleen. Tuttuun ja taattuun tyyliinsä... Hyacinthin roolissa nähdään upea Tuula Laiti. Näytelmän on ohjannut Katja Kujala.
Lempeä draama naisten välisestä, kaiken kestävästä ystävyydestä.
Nyt ensi kertaa suomeksi nähtävä tanskalaisnäytelmä kuvaa sitä, mitä ystävän eteen on valmis tekemään. Susanna on vahva oman tiensä kulkija: menestynyt, hauska, elämässään pitkälle päässyt toimittaja. Eronnut ja lapseton nainen osaa nauttia vapaudestaan, työstään ja rakkaiden ystäviensä seurasta. Mutta edessä on ylittämätön este. Susanna joutuu kohtaamaan oman heikkoutensa sairastuessaan Alzheimerin tautiin vain vähän yli viisikymppisenä. Kun näppäimistö ei enää tottele ja keittiö vaihtelee paikkaa, on ystävien aika tulla hätiin. Rooleissa: Liisu Aurasmaa, Maria Pere, Mari Pöytälaakso ja Mia Vuorela
Liput myynnissä Netticket.fi lippukaupassa. Tietoja illallispaketeista voi kysellä Hotelli-Ravintola Almasta.
Tauno ja Ansa, Kamera käy -illallinen Almassa
Tervetuloa viettämään lämminhenkistä iltaa ravintola Almaan. Illallisen yhteydessä nautitaan nostalgisesta matkasta 1940-luvulle, kun Alman lavalle astuvat ikoniset Tauno Palo ja Ansa Ikonen kolmihenkisen orkesterin kanssa. Humoristinen musiikkiesitys kertoo elokuvakankaan tähtiparin Tauno Palon ja Ansa Ikosen suhteesta. Naistensankarin mainetta niittävä Tauno suhtautuu elämään rennolla otteella, kun taas Ansa tahtoo pitää kaiken kurissa ja nuhteessa. Parin napakka sanailu lennättää kipinöitä elokuvien kuvauksissa, mutta kun kamera sammuu, sammuuko parin vetovoimakin? Musiikkiesityksessä on mukana tähtiparin hittikappaleita sekä legendaarisia kohtauksia eri elokuvista. Tauno Palon roolissa esiintyy näyttelijä Ville Orttenvuori ja Ansa Ikosen roolissa taiteilija Juulia Soidinaho. Musiikkiesitys illallisineen toteutetaan tunnelmallisessa ravintola Almassa. —— ILLALLISMENU Alman vihersalaattia ja yrttiöljyä Paahdettua ruusukaalia sinappimarinadissa Punajuuriohrattoa Mummonkurkkua Leipäjuustosalaattia Suutarinlohta ja fenkolimajoneesia Talon leipää ja voita Rosé paahtopaistia ja punasipulihilloketta Savulohta ja tilliöljyä Porsaan kyljyksiä portviinikastikkeessa Lohta piparjuurikastikkeessa Voissa haudutettua perunaa Talvijuureksia Kahvi/tee ja ”Pappilan hätävara”-leivos ——- VARAA TAUNO JA ANSA, KAMERA KÄY -ILLALLISPAKETTISI: https://www.netticket.fi/tauno-ansa ——- TAUNO JA ANSA, KAMERA KÄY -ILLALLISET Su 4.11.18 klo 18.00 Kenraaliesitys (Huom! Tämä esitys ei sisällä illallista, ravintola Alman baari palvelee asiakkaita) To 8.11.18 klo 18.00 Ensi-ilta Pe 9.11.18 klo 18.00 To 22.11.18 klo18.00 Pe 7.12.18 klo 18.00 Pe 11.1.19 klo 18.00 La 12.1.19 klo 18.00 Illallinen aloitetaan klo 18.00 Ravintola Almassa. Tauno ja Ansa, Kamera käy –musiikkiesitys alkaa klo 19.30. Esityksen kesto on noin 45 minuuttia. ——- KÄSIKIRJOITUS JA OHJAUS Juulia Soidinaho ja Ville Orttenvuori ROOLEISSA Juulia Soidinaho ja Ville Orttenvuori ORKESTERISSA Sami Silén, Tomi Lähdesmäki ja Jonna Pirttijoki ÄÄNISUUNNITTELU Soundaces Studio TUOTANTO KultSi – Kulttuurikollektiivi Silta ry. VISUAALINEN ILME Maiju Mäkelä PUVUSTUS JA TARPEISTO Annukka Mäntynen Esitys toteutetaan yhteistyössä KultSi – Kulttuurikollektiivi Silta ry:n ja Hotelliravintola Alman kanssa. Esitystä tukee Seinäjoen kaupungin kulttuuripalvelut.
Jousiorkestereiden konsertti, musiikkiopiston oppilaat esiintyvät
Etelä-Pohjanmaan musiikkiopisto / oppilaskonsertti / Seinäjoki
Musiikkiopiston huiluoppilaat esiintyvät
Huilumatinea, opettaja Marja-Leena Tuomola.
Makston tilaisuus, josta saa tietoa yrityksesi liiketoiminnan kehittämisestä ja vinkkejä yrityksen ostoon ja myyntiin.
Tervetuloa Etelä-Pohjanmaan Yrittäjien ja LähiTapiolan yhteistyössä järjestämään tapahtumaan! Saat tietoa yrityksesi liiketoiminnan kehittämisestä ja vinkkejä yrityksen ostoon ja myyntiin. Tilaisuus on maksuton ja kaikille avoin. Tilaisuuden ohjelma: 12.00 Elämänturvayhtiön terveiset, Myyntijohtaja Ville Lahti, LähiTapiola 12.15 Ajankohtaista Suomen Yrittäjistä, Toimitusjohtaja Mikael Pentikäinen, Suomen Yrittäjät 12.45 Sopimukset yritys- ja omistaja-arvon vauhdittajana, Varatuomari Jouni Sivunen, Lecklé Oy 13.30 Kahvi ja keskustelua 14.15 Yritysrakenteen merkitys yrityskaupoissa ja yrityskauppa prosessina, Liike- ja verojuridiikan asiantuntija Arja Lehto, KPMG 15.00 Case sukupolvenvaihdos: Ennakkoon suunniteltu sukupolvenvaihdos , Toimitusjohtaja Helmer Kuismin ja Tuotantopäällikkö Samuel Kuismin, Muovius Oy 15.30 Näin valmistat mielesi myyntiin ja omistajanvaihdokseen, Kasvun ja uudistumisen asiantuntijat, Piia Tulisalo, Prover Oy ja Jari Hautamäki, Hautamäki Training Oy 16.15 Case: Yrityksen myynti ja ostaminen yrittäjän näkökulmasta , Toimitusjohtaja Ossi Viljanen, Pohjanmaan Rakennuspelti Oy 16.45 Päivän yhteenveto
OPPILASKONSERTTI Jalasjärven seurakuntatalolla
Kaiken kansan kulttuurikerho kerran kuussa keskiviikkoisin!
Suosittu K-65 Kulttuurikeskiviikko jatkuu Taidehallilla! Kulttuurikeskiviikkoisin tullaan matalan kynnyksen yli kulttuurin äärelle ja vietetään aikaa yhdessä tehden ja ihmetellen! Jokaiselle kerralle on oma teemansa ja vetäjänsä. Toimintakerta koostuu aina teemanmukaisesta tekemisestä sekä yhdessä jutustelusta. Syksyn 2018 Kulttuurikeskiviikot: 22.8. klo 13 Yhteisötaidetta teemalla "Armas elämä": äänimaisema ja tarinat 26.9. klo 13 Yhteisötaidetta teemalla "Armas elämä": kädentaidot 31.10. klo 13 Musiikki 21.11. klo 13 Teatteri 12.12. klo 13 Jouluspesiaali Lämpimästi tervetuloa vanhat ja uudet kerholaiset! Tähän porukkaan sopivat sekä kulttuurin harrastajat että vasta kulttuurista kiinnostuneet. Toiminta on maksutonta eikä vaadi ennakkoilmoittautumista. Ikäraja K-65. Kulttuurikeskiviikon järjestää Seinäjoen kaupungin kulttuuri- ja ikääntyneiden palvelut yhteistyössä Seinäjoen kaupunginteatterin ja kaupunginkirjaston kanssa.
K65-Kulttuurikeskiviikot Seinäjoen taidehallilla